**ZMLUVA O DIELO**

uzatvorená podľa ustanovenia § 536 a nasl. zákona č. 513/1991 Zb. Obchodného zákonníka

v znení neskorších predpisov (ďalej len **„Obchodný zákonník**“)  
(ďalej len **„zmluva**“)

medzi zmluvnými stranami:

1. **Objednávateľ:**

Obchodné meno: **Gergel s. r. o.**

Sídlo: 908 49 Prietržka 55

IČO: 44 527 993

DIČ: 2820001536

V mene, ktorého koná: Ing. Vladimír Gergel, konateľ

Bankové spojenie: Slovenská sporiteľňa, a.s

IBAN: SK98 0900 0000 0051 1924 3467

(ďalej len „objednávateľ“ v príslušnom gramatickom tvare)

a

1. **Zhotoviteľ: *(doplní uchádzač)***

Obchodné meno: *....................... (doplní uchádzač)*

Sídlo: *....................... (doplní uchádzač)*

Zastúpený: *....................... (doplní uchádzač*

IČO: *....................... (doplní uchádzač)*

DIČ: *....................... (doplní uchádzač)*

IČ DPH: *....................... (doplní uchádzač)*

Zapísaný registri: *....................... (doplní uchádzač)*

Bankové spojenie: *....................... (doplní uchádzač)*

IBAN: *....................... (doplní uchádzač)*

(ďalej len „zhotoviteľ“ v príslušnom gramatickom tvare)

(spoločne aj ako „zmluvné strany“)

**Preambula**

1. Podkladom pre uzatvorenie tejto zmluvy je víťazná ponuka zhotoviteľa zo dňa ........... spracovaná v súlade so súťažnými podkladmi v rámci procesu obstarávania na predmet zákazky “***Skladová hala – stavebné úpravy***“.

**Článok I.**

**Predmet zmluvy**

1. Zhotoviteľ sa zaväzuje zhotoviť pre objednávateľa dielo: **„*Skladová hala – stavebné úpravy*“,** pozostávajúce z realizácie prípravných, stavebných a dokončovacích prác na základe:
2. projektovej dokumentácie, ktorej obsah je určujúci pre stanovenie rozsahu diela podľa tejto zmluvy,
3. stavebným povolením, resp. ohlásením stavebných úprav (ak sa vyžaduje)
4. položkovitého rozpočtu (podrobný ocenený výkaz výmer - príloha č. 1), ako výsledku obstarávania, ktorý je záväzným podkladom pre stanovenie ceny diela,
5. požiadaviek a pokynov objednávateľa, ako aj dojednaní zmluvných strán na kontrolných dňoch, uvedených v stavebnom denníku, alebo inou písomnou formou.

(ďalej len ako „**dielo**“)

1. Zhotoviteľ potvrdzuje, že sa pred uzavretím tejto zmluvy riadne a s odbornou starostlivosťou oboznámil s dokumentáciou podľa bodu 1 tohto článku, pričom vyhlasuje, že po posúdení všetkých podmienok a dostupnej dokumentácie je dielo stavebno-technicky realizovateľné ako celok a ku dňu uzavretia zmluvy mu je známe technické riešenie diela ako celku, je oprávnený a odborne spôsobilý zhotoviť dielo podľa tejto zmluvy, preštudoval si všetky zverejnené doklady a dokumentáciu k dielu a má tak všetky potrebné údaje súvisiace so zhotovením diela za ním stanovenú cenu diela.
2. Zhotoviteľ pred uzavretím tejto zmluvy zvážil a odborne posúdil všetky riziká spojené so zhotovením diela, zobral do úvahy rozsah potrebných materiálov, prác a služieb potrebných na zhotovenie diela ako celku a tieto zahrnul do ceny diela.
3. Zhotoviteľ sa zaväzuje zhotoviť dielo vo vlastnom mene a na vlastnú zodpovednosť, pri dodržaní kvalitatívnych a technických podmienok určených projektovou dokumentáciou, súčasných platných noriem, vyhlášok, predpisov, pokynmi objednávateľa a touto zmluvou.
4. Zhotoviteľom použité stavebné materiály, výrobky, konštrukcie a zariadenia musia mať také vlastnosti, aby pri predpokladanej životnosti stavby a bežnej údržbe spĺňali okrem platných STN a iných nadväzných predpisov aj vysoké estetické nároky určené projektovou dokumentáciou diela.
5. Zhotoviteľ znáša nebezpečenstvo škody na zhotovovanej veci a uplatnené sankcie orgánov a organizácií, ktoré počas výstavby spôsobí až do dňa riadneho prevzatia diela objednávateľom podľa čl. X. tejto zmluvy.
6. Objednávateľ sa zaväzuje za riadne a v súlade s projektovou dokumentáciou diela, oceneným výkazom výmer a touto zmluvou zhotovené dielo zaplatiť dohodnutú cenu.

**Článok II.**

**Čas a miesto plnenia**

1. Zhotoviteľ sa zaväzuje dielo zhotoviť do **8 mesiacov** odo dňa odovzdania staveniska zhotoviteľovi.
2. Miesto realizácie diela: **Sklad okopanín**, **parc.č. 1468/22 CKN k.ú. Močidľany, okres Skalica, Trnavský samosprávny kraj.**
3. Objednávateľ sa zaväzuje odovzdať zhotoviteľovi a zhotoviteľ sa zaväzuje prevziať stavenisko od objednávateľa, a to na základe písomného (resp. e-mailového) doručenia "Výzvy na prevzatie staveniska", ktorá bude zhotoviteľovi zaslaná objednávateľom najmenej 3 dni pred určeným termínom odovzdania staveniska. O odovzdaní a prevzatí staveniska spíšu zmluvné strany protokol. Zhotoviteľ je povinný prevziať stavenisko aj v prípade, ak je možné začať vykonávať práce čo i len na časti diela.
4. Ak zhotoviteľ pripraví dielo na odovzdanie pred dohodnutým termínom, objednávateľ sa zaväzuje dielo prevziať aj v skoršom termíne ponúkanom zhotoviteľom.
5. Zhotoviteľ je povinný písomne oznámiť objednávateľovi najneskôr 3 dni vopred, kedy bude dielo pripravené na odovzdanie a prevzatie.
6. V prípade nepredvídateľných okolností, akými sú predovšetkým živelné katastrofy a nepriazeň počasia (vytrvalý dážď, sneh alebo iné meteorologické obtiaže, vyhlásenie pandémie, virologického ohrozenia potvrdené Ústredným krízovým štábom SR), môže zhotoviteľ prerušiť práce s tým, že ich bude realizovať hneď ako to bude možné; lehota počas prerušenia prác neplynie. Prerušenie prác z uvedených dôvodov musí mať zhotoviteľ písomne odsúhlasené objednávateľom.

**Článok III.**

**Cena diela, platobné podmienky, fakturácia**

1. Cena za zhotovenie diela v rozsahu tejto zmluvy je stanovená dohodou zmluvných strán v zmysle zákona č. 18/1996 Z. z. o cenách, vyhláškou č. 87/1996 Z. z. v znení neskorších predpisov ako cena maximálna a je doložená oceneným výkazom výmer, predloženým zhotoviteľom v obstarávaní. Tento zhotoviteľom ocenený výkaz výmer tvorí prílohu č. 1 tejto zmluvy.

Cena za zhotovenie diela je:

***Cena za zhotovenie diela bez DPH: ......................................... EUR***

***DPH 20%: ......................................... EUR***

***Cena za zhotovenie diela s DPH: ......................................... EUR***

Zhotoviteľ prehlasuje, že **je** / **nie je** (*vyznačí uchádzač*) platcom DPH.

1. Zmluvné strany sa dohodli, že v cene diela sú zahrnuté všetky náklady zhotoviteľa, ktoré v súvislosti s plnením predmetu tejto zmluvy vynaložil.
2. Zmluvné strany sa dohodli, že zhotoviteľ nie je bez predchádzajúceho písomného súhlasu objednávateľa oprávnený postúpiť akúkoľvek pohľadávku voči objednávateľovi na tretiu osobu. Zmluvné strany sa tiež dohodli, že zhotoviteľ nie je oprávnený jednostranne započítať akúkoľvek svoju pohľadávku voči pohľadávke objednávateľa.
3. Práce, ktoré zhotoviteľ vykoná odchylne od projektovej dokumentácie a dojednaných zmluvných podmienok bez súhlasu objednávateľa, objednávateľ neuhradí a zhotoviteľ ich na výzvu objednávateľa na vlastné náklady odstráni. V prípade, že ich na výzvu objednávateľa neodstráni, urobí tak objednávateľ na náklady zhotoviteľa.
4. Cenu za zhotovenie diela uhradí objednávateľ na základe jednotlivých faktúr, ktoré zhotoviteľ vystaví vždy po uplynutí kalendárneho mesiaca, v ktorom stavebné práce vykonával a doručí objednávateľovi v troch vyhotoveniach do 15 dní po uplynutí príslušného kalendárneho mesiaca.
5. Neoddeliteľnou súčasťou a podstatnou náležitosťou každej faktúry vystavenej zhotoviteľom je súpis skutočne vykonaných stavebných prác v príslušným kalendárnych mesiacoch, v ktorých bude uvedené množstvo merných jednotiek a ich ocenenie v súlade s oceneným výkazom výmer (príloha č. 1) podpísaný technickým dozorom objednávateľa. Technický dozor je povinný do troch pracovných dní od predloženia súpisu vykonaných stavebných prác tento písomne odsúhlasiť alebo písomne identifikovať konkrétne dôvody, prečo s predloženým súpisom vykonaných stavebných prác nesúhlasí. V každej vystavenej faktúre je zhotoviteľ povinný uviesť odkaz na zmluvu o dielo: **„*Skladová hala – stavebné úpravy*“**.
6. Zmluvné strany sa dohodli, že splatnosť faktúr vystavených podľa tohto článku je 30 dní odo dňa ich doručenia objednávateľovi.
7. Zhotoviteľ zodpovedá za správnosť a úplnosť faktúr, ktoré musia mať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov a v znení § 3a ods. 1 Obchodného zákonníka
8. V prípade, že faktúra nebude obsahovať náležitosti, uvedené v tomto článku zmluvy je objednávateľ oprávnený ju vrátiť zhotoviteľovi na doplnenie. Nová lehota splatnosti začne plynúť odo dňa doručenia opravenej faktúry objednávateľovi.
9. Objednávateľ na plnenie tejto zmluvy neposkytne zhotoviteľovi preddavok ani zálohu. Úhrada za zhotovenie diela v zmysle tejto zmluvy bude realizovaná formou bezhotovostného platobného styku.
10. Pre účely tohto článku zmluvy sa faktúra zhotoviteľa považuje za zaplatenú okamihom odpísania príslušnej (oprávnenej) peňažnej sumy z účtu objednávateľa v prospech zhotoviteľa.
11. Zmluvné strany berú na vedomie, že na fakturáciu podľa tejto zmluvy sa vzťahuje zákon č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „Zákon o zaručenej elektronickej fakturácii“) a zaväzujú sa plniť povinnosti, ktoré im Zákon o zaručenej elektronickej fakturácii ukladá.

**Článok IV.**

**Naviac práce**

* 1. Naviac práce predstavujú práce nad rámec dojednaný v tejto zmluve, pričom pre vylúčenie pochybností sa má za to, že naviac práce sú výlučne práce neobsiahnuté v projektovej dokumentácii a vo výkaze výmer.
  2. Zhotoviteľ sa zaväzuje akceptovať možnosť požadovania prípadných naviac prác priamo súvisiacich s dielom, ak si to vyžiada podmienka sprevádzkovania diela a požadované naviac práce nie sú zahrnuté do oceneného výkazu výmer, resp. projektovej dokumentácie.
  3. Naviac práce je možné vykonávať iba na základe postupov upravujúcich všeobecne záväzné právne predpisy platné na území Slovenskej republiky a súčasne tak na základe predchádzajúceho písomného súhlasu objednávateľa. Všetky naviac práce budú evidované v stavebnom denníku s vyznačením, že sa jedná o naviac práce. Potreba naviac prác musí byť v deň ich zistenia oznámená technickému dozoru. Zhotoviteľ je povinný oznamovať objednávateľovi všetky potreby zmien v dostatočnom časovom predstihu. Súhlas objednávateľa s vykonávaním naviac prác podľa tohto článku zmluvy je daný uzatvorením dodatku k zmluve. V prípade, ak naviac práce požadované objednávateľom majú zásadný vplyv na termíny uskutočnenia diela, zmluvné strany pristúpia k posunutiu termínu ukončenia diela o počet dní potrebných na zrealizovanie vzniknutých naviac prác. Bez tejto formy akceptácie zo strany objednávateľa nie je zhotoviteľ oprávnený naviac práce vykonať.
  4. Zhotoviteľ a objednávateľ pristúpia na vzájomnú dohodu oceňovania týchto naviac prác, pričom táto cena bude založená na cenníku stavebných prác z nato určeného programu (Cenkros a pod.).
  5. Faktúra za vykonané naviac práce bude podľa rozsahu vykonaných prác vystavená najskôr spolu s poslednou faktúrou za dielo a objednávateľ je povinný takto vystavenú faktúru zhotoviteľovi uhradiť v súlade s podmienkami fakturácie dohodnutými v zmluve.

**Článok V.**

**Povinnosti zhotoviteľa a spolupôsobenie objednávateľa**

1. Objednávateľ sa zaväzuje odovzdať zhotoviteľovi a zhotoviteľ prevziať od objednávateľa stavenisko v termíne dohodnutom v bode 3. článku II. tejto zmluvy.
2. Ak hrozí, že dôjde zo strany zhotoviteľa k omeškaniu prác, je zhotoviteľ povinný posilniť výrobné a technické kapacity k eliminácii časového sklzu, a to všetko bez nároku na zvýšenú odmenu.
3. Zhotoviteľ zodpovedá za ochranu priestoru staveniska, za jeho zabezpečenie proti krádežiam, za vhodné označenie výstražnými tabuľami, ako aj za škody vzniknuté porušením svojich povinností podľa § 373 a nasl. Obchodného zákonníka.
4. Zhotoviteľ je povinný chrániť dielo počas jeho realizácie a zabezpečiť hotové časti diela ochrannými prostriedkami tak, aby nedošlo k ich zničeniu, poškodeniu alebo znehodnoteniu do doby odovzdania diela objednávateľovi.
5. Zhotoviteľ je povinný zabezpečiť stavenisko tak, aby počas výkonu prác a tiež v období pracovného pokoja, na stavbe nedošlo k poškodeniu života, zdravia a majetku objednávateľa a tretích osôb.
6. Zhotoviteľ je povinný viesť od prevzatia staveniska až do protokolárneho odovzdania diela o prácach a dodávkach, ktoré vykonáva stavebný denník. Do tohto bude zapisovať podstatné udalosti, ktoré sa stali na stavenisku. Stavebný denník bude uložený u stavbyvedúceho zhotoviteľa na stavbe.
7. Zmluvné strany považujú stavebný denník za informatívny dokument stavby, z tohto dôvodu vzniká zhotoviteľovi povinnosť predkladať stavebný denník objednávateľovi a taktiež vzniká objednávateľovi povinnosť reagovať písomne formou zápisov do stavebného denníka na zápisy zhotoviteľa.
8. Výzvy zhotoviteľa na spolupôsobenie objednávateľa pri zhotovovaní diela bude zhotoviteľ uplatňovať písomne prostredníctvom stavebného denníka a emailom technickému dozoru objednávateľa vopred, v predstihu najmenej 3 pracovných dní.
9. Zhotoviteľ má právo vyvodzovať nároky z titulu prekážok na odovzdanom stavenisku pri zhotovení diela len vtedy, keď zabraňujúce okolnosti ihneď písomne oznámi objednávateľovi.
10. Zhotoviteľ je povinný plniť svoje záväzky voči subdodávateľom, ktorí sú uvedení v prílohe č. 2 tejto zmluvy.

**Článok VI.**

**Povinnosti objednávateľa**

1. Objednávateľ je povinný odovzdať stavenisko v dohodnutom termíne a poskytovať zhotoviteľovi potrebnú súčinnosť.

**Článok VII.**

**Subdodávanie**

* + - 1. Zhotoviteľ je povinný najneskôr v deň podpisu zmluvy predložiť objednávateľovi zoznam známych subdodávateľov s uvedením a/alebo preukázaním nasledovných údajov a/alebo dokladov:

1. identifikačných údajov subdodávateľov v rozsahu obchodné meno – sídlo – IČO – kontaktná osoba (meno, priezvisko, pozícia, tel. č., e-mail) – osoba oprávnená konať za subdodávateľa (meno, priezvisko, adresa pobytu, dátum narodenia, tel. č., e-mail),
2. identifikáciu príslušného plnenia a podiel subdodávateľa na plnení v % alebo vo finančnom vyjadrení,
3. záväzné vyhlásenie zhotoviteľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“).
   * + 1. V prípade, ak dôjde počas plnenia k zmene subdodávateľa oproti pôvodnému zoznamu alebo potrebe plnenia prostredníctvom nového subdodávateľa, je zhotoviteľ povinný túto skutočnosť oznámiť objednávateľovi do päť pracovných dní odo dňa, kedy sa o tejto skutočnosti dozvie. Oznámenie o plánovanej zmene subdodávateľa musí zhotoviteľ predložiť objednávateľovi ešte pred tým, ako k zmene subdodávateľa dôjde. Ak takýto budúci subdodávateľ nespĺňa v tomto bode tejto zmluvy uvedené podmienky, nemôže byť pri plnení zmluvy subdodávateľom.
       2. Zhotoviteľ za plnenie subdodávateľov nesie zodpovednosť v plnom rozsahu tak, ako keby predmet plnenia vykonával sám.
       3. Zmluvné strany sa výslovne dohodli, že zoznam známych subdodávateľov je prílohou tejto zmluvy (Príloha č. 2).

**Článok VIII.**

**Sankcie a zmluvné pokuty**

1. Ak zhotoviteľ neprevezme stavenisko v dohodnutom termíne má objednávateľ právo na zaplatenie zmluvnej pokuty vo výške 1000,00 € jednorazovo.
2. Ak sa zhotoviteľ dostane do omeškania s odovzdaním diela má objednávateľ právo na zaplatenie zmluvnej pokuty v sume 1000,00 € za každý deň omeškania s odovzdaním diela.
3. Ak zhotoviteľ nenastúpi k prerokovaniu reklamovanej vady podľa bodu 10. článku X. zmluvy alebo nezačne s  riadnym a včasným odstraňovaním vady zistenej v záručnej dobe má objednávateľ právo na zaplatenie zmluvnej pokuty vo výške 500,00 € za každý deň omeškania až do riadneho odstránenia vady, a to za každú vadu samostatne.
4. V prípade omeškania objednávateľa so splnením svojho peňažného záväzku akéhokoľvek druhu, vyplývajúceho z tejto zmluvy má zhotoviteľ právo na úrok z omeškania vo výške 0,05% z dlhovanej čiastky za každý deň omeškania.
5. V prípade, ak zhotoviteľ alebo jeho subdodávatelia nedodržia povinnosť platného zápisu konečných užívateľov výhod do Registra partnerov verejného sektora, ak im takáto povinnosť vyplýva zo zákona č. 315/2016 Z.z. o registri partnerov verejného sektora a o zmene a doplnení niektorých zákonov v platnom znení a to počas celej doby platnosti a účinnosti tejto zmluvy má objednávateľ právo na zaplatenie zmluvnej pokuty vo výške 500,00 € za každý deň nedodržania tejto povinnosti zápisu konečných užívateľov výhod do Registra partnerov verejného sektora a to až do dňa splnenia tejto povinnosti.
6. V prípade, ak zhotoviteľ neoznámi objednávateľovi doplnenie, resp. zmenu subdodávateľa v zmysle článku VII, bod 2 má objednávateľ právo na zaplatenie zmluvnej pokuty vo výške 100€ za každé jednotlivé porušenie.
7. Zmluvnými pokutami dohodnutými v tejto zmluve nie je dotknutý nárok zmluvných strán na náhradu škody v plnom rozsahu, a to aj keby táto presahovala výšku zmluvnej pokuty.
8. Zmluvné strany vyhlasujú, že zmluvné pokuty dohodnuté v tejto zmluve považujú za primerané.
9. Zaplatením zmluvnej pokuty v zmysle zmluvy sa zhotoviteľ nezbavuje povinnosti dielo zhotoviť včas, v požadovanej kvalite a s odbornou starostlivosťou.

**Článok IX.**

**Okolnosti vylučujúce zodpovednosť (vyššia moc)**

1. Za vyššiu moc sa považujú prípady, ktoré nie sú závislé od vôle zmluvných strán, tieto ani nemôžu ovplyvniť ich vznik, trvanie, intenzitu alebo zánik, napr. živelné pohromy, vojna, štrajk, zmena právnych predpisov, zásahy štátnych orgánov apod.
2. Pre účely tejto zmluvy sa za okolnosti vylučujúce zodpovednosť prijíma právna úprava podľa § 374 Obchodného zákonníka.

**Článok X.**

**Odovzdanie a prevzatie diela, záručná doba a zodpovednosť za vady**

1. Zhotoviteľ splní svoju povinnosť zhotoviť dielo jeho riadnym dokončením. Za riadne dokončenie diela sa považuje zhotovenie diela za podmienok dohodnutých v tejto zmluve zhotoviteľom riadne a včas, odovzdanie všetkých dokumentov a dokladov prináležiacich k dielu a protokolárne odovzdanie diela bez vád a nedorobkov. Za odovzdanie diela sa považuje deň, kedy bol obojstranne podpísaný preberací protokol o odovzdaní a prevzatí diela v 2 vyhotoveniach, z ktorých každá strana obdrží jedno. Dňom podpisu preberacieho protokolu prechádza vlastnícke právo a nebezpečenstvo vzniku škody k zhotovenému dielu na objednávateľa.
2. Preberací protokol bude obsahovať najmä, nie výlučne:
3. základné údaje o diele,
4. zhodnotenie akosti zhotoveného diela,
5. zoznam odovzdávaných dokladov,
6. prehlásenie zmluvných strán o tom, že zhotoviteľ dielo odovzdáva a objednávateľ dielo preberá,
7. podpisy oprávnených zástupcov zmluvných strán,
8. konštatovanie, že dňom odovzdania a prevzatia diela začína plynúť záručná doba a dĺžku jej trvania,
9. termín, do ktorého je zhotoviteľ povinný vyprázdniť stavenisko.
10. Odovzdanie a prevzatie diela sa uskutoční v termínoch podľa článku II. tejto zmluvy.
11. K preberaciemu konaniu je zhotoviteľ na svoje náklady povinný pripraviť a objednávateľovi odovzdať tieto doklady:
12. v písomnej forme atesty a certifikáty všetkých použitých stavebných a konštrukčných materiálov diela - v zmysle stavebného zákona pre skolaudovanie stavby platné v SR, predpísané revízne správy, osvedčenia o skúškach použitých materiálov, v slovenskom jazyku a iné zápisy a doklady o vykonaných skúškach realizovaných prác, spracovanú príručku užívania diela (spôsob používania, údržbu, pravidelné kontroly a revízie a pod.) resp. návody na použitie zabudovaných zariadení, potrebné ku kolaudácii, riadnemu užívaniu diela a prevádzke vyhradeného technologického zariadenia,
13. doklady o naložení s odpadom,
14. záručné listy v kópii,
15. doklady a certifikáty na akúkoľvek časť diela, pokiaľ sa takéto doklady v súlade so všeobecne záväznými právnymi predpismi alebo technickými normami a stavebným konaním vyžadujú v zmysle platnej legislatívy Slovenskej republiky;
16. stavebný denník.
17. Ak zhotoviteľ neodovzdá požadované doklady (ktorýkoľvek doklad aj jednotlivo), nepovažuje sa dielo za dokončené a schopné odovzdania.
18. Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností.
19. Zmluvné strany sa dohodli, že záručná doba na dielo bude trvať 60 mesiacov, s výnimkou zabudovaných komponentov, ktorých výrobcovia ponúkajú kratšie záručné doby. V takýchto prípadoch platia záručné doby uvedené výrobcami. Zhotoviteľ je povinný predložiť záručné listy takýchto zariadení pri preberacom konaní.
20. Záručná doba začína plynúť odo dňa odovzdania a prevzatia diela v zmysle v tejto zmluvy.
21. Ak reklamuje objednávateľ u zhotoviteľa vady zhotoveného diela v záručnej dobe je zhotoviteľ povinný tieto odstrániť bez zbytočného odkladu bezplatne.
22. Opravy vád v priebehu záručnej doby:
    1. Objednávateľ oznámi zhotoviteľovi vady diela, ktoré sa objavili počas záručnej doby bez zbytočného odkladu po tom, ako sa o vade dozvedel. V oznámení objednávateľ uvedie ako sa vady prejavujú a požadovaný druh nároku, ktorý si objednávateľ na základe vady uplatňuje.
    2. Zhotoviteľ je povinný nastúpiť do 5 dní od nahlásenia vady k jej prerokovaniu a bezodkladne po jej prerokovaní nastúpi k jej odstráneniu.

V prípade, že zhotoviteľ neodstraňuje oznámené (reklamované) vady riadne a včas, alebo ak zhotoviteľ začne vady odstraňovať, ale neodstraňuje ich riadne a včas, má objednávateľ právo odstrániť vady sám alebo ich nechať odstrániť treťou osobou na náklady zhotoviteľa. V takomto prípade objednávateľ nie je viazaný jednotkovými cenami uvedenými v cenovej špecifikácii prác a dodávok zhotoviteľa, ktorá je neoddeliteľnou súčasťou tejto zmluvy. Zmluvné strany sa dohodli, že týmto postupom objednávateľa nie sú dotknuté ustanovenia tejto zmluvy týkajúce sa dohodnutej záručnej doby a zodpovednosti zhotoviteľa za vady, ktoré sa počas tejto záručnej doby vyskytnú na diele. Zároveň má objednávateľ nárok na náhradu škody a náhradu účelne vynaložených nákladov súvisiacich s odstraňovaním následkov vadného plnenia zhotoviteľa v plnom rozsahu.

1. Práva zo zodpovednosti za vady musia byť uplatnené u zhotoviteľa v záručnej dobe, inak tieto práva zanikajú. Doba od uplatnenia práva až do vykonania opravy sa do záručnej doby nepočíta. Na opravované časti diela v záručnej dobe sa stanovuje záručná doba na 60 mesiacov, ktorá začína plynúť dňom odstránenia vady.
2. Od začatia zhotovovania diela až po jeho prevzatie objednávateľom znáša zodpovednosť za jeho ochranu zhotoviteľ. Zhotoviteľ zodpovedá za všetky škody na stavbe, zariadeniach a pozemkoch, ako aj za škody vzniknuté tretím osobám a na veciach pri realizácii prác, ktoré vykonáva zhotoviteľ, bez ohľadu na to, či tieto boli vykonávané jeho zamestnancami alebo ním poverenými tretími osobami alebo subdodávateľmi. Zhotoviteľ zodpovedá za škody, spôsobené svojou činnosťou podľa ust. § 373 až 386 Obchodného zákonníka a podľa osobitných právnych predpisov, upravujúcich zodpovednosť zhotoviteľa za činnosti pri realizácii diela podľa tejto zmluvy.
3. Zhotoviteľ sa zaväzuje, že akúkoľvek ním spôsobenú, alebo zapríčinenú škodu pri zhotovovaní diela odstráni tak, že uvedie poškodenú časť diela do pôvodného stavu, alebo zaplatí náhradu škody v plnej výške. Náhradu škody je objednávateľ oprávnený jednostranne si odpočítať z čiastky fakturovanej zhotoviteľom.
4. Zhotoviteľ je povinný najneskôr ku dňu odovzdania staveniska predložiť objednávateľovi doklad preukazujúci uzavretie zmluvy o poistení zodpovednosti za škodu podľa ust. Čl. II, bod 4 tejto zmluvy.

**Článok XI.**

**Ostatné ustanovenia**

1. Zhotoviteľ bude informovať objednávateľa o stave rozpracovanosti diela na pravidelných kontrolných dňoch, ktoré bude zvolávať objednávateľ. Miesto a termín konania kontrolných dní je objednávateľ povinný oznámiť zhotoviteľovi písomne, najmenej dva (2) pracovné dni vopred, pokiaľ sa zmluvné strany nedohodnú inak.
2. Zmluvné strany sa zaviazali, že budú vzájomne spolupracovať a poskytnú si vzájomnú súčinnosť pri riešení konkrétnych technických otázok a problémov, ktoré vzniknú počas realizácie diela, najmä vzhľadom na ich možný vplyv na výšku ceny diela.
3. Objednávateľ poveruje výkonom technického dozoru:

Ing. Marián Budovič v plnom rozsahu práv a povinností počas celej doby výstavby.

1. Zhotoviteľ poveruje pre styk s technickým dozorom objednávateľa svojho zamestnanca:

........................................................., č. tel ...............................................,

1. Zhotoviteľ umožní prístup technickému dozoru objednávateľa k denným záznamom v stavebnom denníku na posúdenie a vyjadrenie objednávateľovi najneskôr nasledujúci pracovný deň ráno, pričom v prípade zaznamenania udalosti vyžadujúcej okamžité riešenie je zhotoviteľ povinný bezodkladne oboznámiť aj technický dozor objednávateľa na stavbe. Objednávateľ je povinný najneskôr do troch (3) pracovných dní odo dňa vykonania záznamu v stavebnom denníku poznačiť v ňom svoj súhlas, prípadne nesúhlas, s obsahom predloženého denného záznamu, a to aj s uvedením dôvodu nesúhlasu. V prípade, ak sa objednávateľ v stanovenej lehote k záznamu zhotoviteľa nevyjadrí, platí, že so záznamom súhlasí. Stavebný denník sa bude viesť do doby prevzatia diela objednávateľom a v prípade zistenia vád alebo nedorobkov až do ich riadneho odstránenia zo strany zhotoviteľa. Stavebný denník musí byť na stavbe diela trvalo prístupný objednávateľovi. Zápisy do stavebného denníka budú oprávnené vykonávať nasledovné osoby, a to najmä:
2. Oprávnená osoba zhotoviteľa;
3. Technický dozor objednávateľa;
4. Projektant;
5. Štatutárne orgány oboch zmluvných strán;
6. Zástupcovia príslušných orgánov štátneho dozoru a štátneho stavebného dohľadu.
7. Zhotoviteľ je povinný vopred písomne alebo zápisom v stavebnom denníku vyzvať technický dozor objednávateľa na vykonanie kontroly prác, ktoré v ďalšom pracovnom postupe budú zakryté alebo sa stanú neprístupnými. Výzva musí byť doručená objednávateľovi najneskôr minimálne 48 hod. vopred. Zhotoviteľ bez prevzatia týchto prác technickým dozorom nemôže tieto práce zakrývať. Ak sa technický dozor nedostaví a nevykoná kontrolu týchto prác, bude zhotoviteľ pokračovať v prácach. Predtým však túto skutočnosť oznámi objednávateľovi. Ak objednávateľ bude dodatočne požadovať odkrytie týchto prác je zhotoviteľ povinný toto odkrytie vykonať na náklady objednávateľa, iba že sa pri dodatočnej kontrole zistí, že práce neboli riadne vykonané. Vtedy náklady znáša zhotoviteľ.
8. V prípade nevyhnutnosti navrhnúť riešenie detailov odlišne ako je v projektovej dokumentácii alebo ak detail nie je riešený v projektovej dokumentácii, zhotoviteľ na túto skutočnosť upozorní objednávateľa a jeho uskutočnenie podlieha predchádzajúcemu schváleniu objednávateľa, ktoré bude zapísané do stavebného denníka. Zrealizované odlišnosti vyznačí do jestvujúcej projektovej dokumentácie a zapíše do stavebného denníka. Všetky úpravy projektovej dokumentácie, nerealizované práce a naviac práce budú zhotoviteľom a technickým dozorom objednávateľa zaznamenané, odsúhlasené a potvrdené v stavebnom denníku a v záznamoch z kontrolných dní a budú slúžiť ako podklad pre uplatnenie zmien formou písomného dodatku k tejto zmluve.

1. Pre účely tohto ustanovenia sa rozumie:
2. „Nedostatkom“ odchýlka v kvalite, rozsahu alebo parametroch diela alebo jeho časti, stanovených stavebno-technickou dokumentáciou, prípadne technickými normami požadovanými pre danú časť plnenia diela
3. „Chybou“ nevhodná povaha vecí plynúca zo stavebno-technickej dokumentácie alebo pokynov prevzatých alebo daných k vykonaniu diela, ak zhotoviteľ mohol túto nevhodnosť zistiť pri vynaložení odbornej starostlivosti (najmä zistená chyba v projektovej dokumentácii).
4. Zhotoviteľ je povinný bez zbytočného odkladu, najneskôr však do troch (3) kalendárnych dní písomne informovať objednávateľa o vzniku akejkoľvek skutočnosti (Nedostatku), ktorá bráni alebo sťažuje realizáciu diela, a ktorá by mohla mať vplyv na termíny dokončenia diela, prípadne na čiastkové termíny vykonania diela vzájomne dohodnuté v súlade so zmluvou. Zhotoviteľ je tiež povinný bez zbytočného odkladu, najneskôr však do troch (3) kalendárnych dní upozorniť objednávateľa na chyby projektovej dokumentácie a ostatných podkladov pre realizáciu diela najneskôr do času, kedy má dôjsť k realizácii časti diela, ktorej sa chybná alebo nepresná projektová dokumentácia alebo iný podklad k zhotoveniu týka, takéto chyby odstrániť pre potreby riadneho a včasného vykonania diela (Chyba). Zhotoviteľ v tejto súvislosti je oprávnený prerušiť výkon prác výlučne v časti diela dotknutej Nedostatkom/Chybou, zhotoviteľ ale nie je oprávnený na zastavenie prác v častiach diela nedotknutých Nedostatkom/Chybou a/alebo na celkové zastavenie prác na diele, ktoré bude objednávateľom považované za podstatné porušenie zmluvy, pričom v častiach diela nedotknutých Nedostatkom/Chybou je zhotoviteľ povinný vykonávať práce podľa dohodnutého termínu. V prípade dokazovania oprávnenosti takéhoto postupu si objednávateľ môže obstarať odborné stanovisko projektanta alebo znalecký, resp. odborný posudok znalca v oblasti stavebníctva.
5. V prípade zmeny obchodného mena, adresy, sídla, alebo čísla účtu v peňažných ústavoch, každá zo zmluvných strán je povinná oznámiť túto skutočnosť bezodkladne druhej strane v opačnom prípade sa má za to, že podľa pôvodných údajov bolo plnené správne.
6. Zmluvné strany sa zaväzujú, že obchodné alebo technické informácie, s ktorými bude objednávateľ, alebo zhotoviteľ oboznámený v priebehu platnosti tejto zmluvy, sú predmetom obchodného tajomstva a nebudú použité na akýkoľvek iný než zmluvný účel a nebudú oznámené tretej osobe.
7. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.

**Článok XII.**

**Skončenie Zmluvy**

* + - 1. Túto zmluvu je možné skončiť:

1. písomnou dohodou zmluvných strán, a to dňom uvedeným v takejto dohode;
2. písomným odstúpením od tejto zmluvy ktoroukoľvek zo zmluvných strán,
   * + 1. Každá zmluvná strana má právo odstúpiť od zmluvy, ak sa splnenie tejto zmluvy stane nemožným pre okolnosti vylučujúce zodpovednosť, a to písomným oznámením zaslaným druhej strane do jedného mesiaca od vzniku takýchto okolností. Účinky odstúpenia v takom prípade nastanú dňom doručenia oznámenia a skutočnosťou, že tieto okolnosti trvajú.
3. Objednávateľ je oprávnený písomne odstúpiť od tejto zmluvy v prípade, ak:
4. začalo proti zhotoviteľovi konkurzné konanie, reštrukturalizácia alebo ak vstúpil do likvidácie a v prípade, ak zhotoviteľ prestane spĺňať podmienky účasti.
5. zhotoviteľ odmietne prevziať stavenisko v súlade s podmienkami tejto zmluvy,
6. je zhotoviteľ v omeškaní s odovzdaním diela o viac ako 30 dní,
7. zhotoviteľ realizuje dielo v rozpore s podmienkami tejto zmluvy a napriek výzve nevykoná nápravu,
8. zhotoviteľ zastaví zhotovovanie diela, pričom toto zastavenie nie je z dôvodu na strane objednávateľa.
9. zhotoviteľ koná v rozpore s touto zmluvou alebo všeobecne záväznými právnymi predpismi platnými na území Slovenskej republiky a na písomnú výzvu objednávateľa toto konanie a jeho následky v určenej primeranej lehote neodstráni,
10. Zhotoviteľ je oprávnený písomne odstúpiť od tejto zmluvy v prípade, ak objednávateľ poruší túto zmluvu podstatným spôsobom. Za podstatné porušenie tejto zmluvy na strane objednávateľa sa považuje najmä, nie však výlučne, ak je objednávateľ v omeškaní s úhradou riadne vystavenej a odsúhlasenej faktúry o viac ako 90 dní.
11. V prípade vzniku dôvodov na odstúpenie od zmluvy je zmluvná strana oprávnená odstúpiť bez zbytočného odkladu po tom, ako sa o tomto dôvode dozvedela.
12. Odstúpenie od zmluvy je účinné dňom doručenia písomného oznámenia o odstúpení od zmluvy druhej zmluvnej strane. Odstúpením od zmluvy zanikajú všetky práva a povinnosti zmluvných strán zo zmluvy okrem nárokov na náhradu škody, nárokov na zmluvné pokuty a zákonné sankcie, ktoré sa týkajú konania, resp. opomenutia zmluvnej strany pred účinnosťou odstúpenia od zmluvy, resp. po účinnosti odstúpenia od zmluvy, pokiaľ ide o povinnosti súvisiace s odvozom odpadov a čistením priestorov objednávateľa a nárokov vyplývajúcich z ustanovení tejto zmluvy o poskytovaní záruky a zodpovednosti za vady tých častí diela, ktoré boli do odstúpenia zrealizované.
13. Čo najskôr bezodkladne, ako je to možné, potom čo oznámenie o odstúpení od zmluvy zo strany objednávateľa nadobudne účinnosť, bude technický dozor postupovať v súlade s touto zmluvou, aby odsúhlasil alebo určil hodnotu prác, vybavenia a dokumentácie zhotoviteľa a všetkých ďalších platieb splatných zhotoviteľovi za vykonané práce a dodávky v súlade so zmluvou. O dokladoch kvality prác rozhodne technický dozor, a to najmä v súlade so schváleným kontrolným a skúšobným plánom.
14. Vysporiadanie pohľadávok z titulu odstúpenia od zmluvy:
15. časť dodaného a zhotoveného diela, uhradeného objednávateľom sa stáva vlastníctvom objednávateľa,
16. objednávateľ je povinný uhradiť zhotoviteľovi cenu tých častí diela, ktoré boli riadne dodané, zabudované, zhotovené, resp. poskytnuté a odsúhlasené objednávateľom do dňa nadobudnutia účinkov odstúpenia od zmluvy,
17. V prípade prerušenia alebo zastavenia prác na diele z dôvodov uvedených v tomto článku je zhotoviteľ povinný obratom vykonať také opatrenia na zabezpečenie diela, aby nedošlo k jeho zničeniu, poškodeniu, odcudzeniu alebo k inej škode. Rozsah, spôsob a úhrada nákladov bude dohodnutá zmluvnými stranami pred vykonaním zabezpečovacích prác. Návrh predloží zhotoviteľ.

**Článok XIII.**

**Záverečné ustanovenia**

* 1. Táto zmluva sa riadi právom Slovenskej republiky najmä ustanoveniami Obchodného zákonníka, podporne ustanoveniami Občianskeho zákonníka a ostatnými všeobecne záväznými právnymi predpismi platnými v Slovenskej republike. V prípade, ak by sa niektoré z ustanovení tejto zmluvy stalo neplatným, táto skutočnosť nespôsobuje neplatnosť ostatných ustanovení tejto zmluvy.
  2. Zmluvné strany sa zaväzujú prípadné spory z tejto zmluvy, alebo rozpory vo výklade niektorých jej ustanovení riešiť cestou zmieru a vzájomným rokovaním. V prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené vecne a miestne príslušnými súdmi SR. Spory zmluvných strán neoprávňujú zhotoviteľa zastaviť práce potrebné k vykonaniu diela a ostatného zmluvného plnenia.
  3. Zmluvu je možné meniť alebo dopĺňať iba písomnými dodatkami podpísanými obomi zmluvnými stranami.
  4. Táto zmluva sa vyhotovuje v 3 (troch) vyhotoveniach, z ktorých 2 (dve) dostane objednávateľ a 1 (jedno) vyhotovenie zhotoviteľ.
  5. Zmluva nadobúda platnosť dňom podpísania oprávnenými zástupcami zmluvných strán a nadobudne účinnosť až po ukončení kontroly obstarávania (po doručení správy z kontroly obstarávania obstarávateľovi), v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok obstarávania, alebo v rámci ktorej obstarávateľ súhlasil s výškou finančnej opravy uvedenej v návrhu správy/správe z kontroly obstarávania a splnil podmienky na uplatnenie finančnej opravy podľa Katalógu sankcií, ktorý upravuje postupy pri určení sankcií/korekcií za porušenie pravidiel a postupov obstarávania.
  6. Zmluvné strany si túto zmluvu pozorne prečítali a prehlasujú, že jej text im je zrozumiteľný, jeho význam zrejmý a určitý, a že táto zmluva je prejavom ich slobodnej a vážnej vôle a nebola uzavretá pod nátlakom za nevýhodných podmienok, čo potvrdzujú svojimi vlastnoručnými podpismi.
  7. Súčasťou tejto zmluvy sú:

Príloha č. 1 – položkovitý rozpočet zhotoviteľa *(ocenený výkaz výmer)*

Príloha č. 2 – zoznam subdodávateľov *(v prípade ak ich zhotoviteľ plánuje použiť)*

V Prietržke, dňa .......................... V ........................, dňa ..........................

**OBJEDNÁVATEĽ: ZHOTOVITEĽ:**

**Ing. Vladimír Gergel *(doplní uchádzač)***

**Konateľ Gergel s.r.o. *(doplní uchádzač)***